;;          Úrad vlády SR					                    Na rokovanie vlády SR
Sekcia hospodárskej politiky					         dňa 7.8.2002
								                    k číslu 5405/2002
								      	         k bodu č. 33

S t a n o v i s k o

k  Návrhu na vyslovenie súhlasu s odplatným prevodom vlastníctva majetku štátu v správe Fondu detí a mládeže – RZ Domaša Valkov
________________________________________________________________________________________________

I.

Návrh na odplatný prevod majetku vo vlastníctve štátu na iné osoby predkladá podpredseda Rady Fondu detí a mládeže. Žiada, aby vláda SR podľa zákona 92/1991 Zb. vyslovila súhlas s odplatným prevodom vlastníctva majetku štátu – RZ Domaša Valkov -  v správe FDaM na určenú osobu a vyjadrila súhlas s návrhom na použitie výnosu z predaja.

II.

Predložený návrh  sa  dotýka  predaja  štyroch  štvor  a  šesťpodlažných   budov  a 13 324 m² pozemku  za navrhovanú sumu 8 mil. Sk spoločnosti GL, s.r.o., Bardejov zastúpenej spoločnosťou VIA, s.r.o., Prešov. Znalecký odhad ceny predávaných nehnuteľností je 17,4  mil. Sk.
Predkladateľ tvrdí, že ani po 6 kolách verejného výberového konania v r. 2000-2002 sa nenašiel kupujúci a iba postupným znižovaním predajnej ceny sa napokon našiel jediný kupujúci ponúkajúci cenu 8 mil. Sk. 
Na základe  informácie o prerokúvaní tohto návrhu na rokovaní vlády svoj záujem o kúpu rekreačného zariadenia prejavila Prešovská univerzita v Prešove. Svoj záujem oznámila faxom doručeným sekcii hospodárskej politiky Úradu vlády. 

III.

Pri rozhodovaní vlády SR o udelení súhlasu s prevodom majetku štátu na iné osoby odporúčame vziať do úvahy najmä dva momenty:

-	navrhovaný nadobúdateľ, spoločnosť GL, s.r.o., sa činnosťou v oblasti hotelov a rekreácie vôbec nezaoberá; ponúkaná cena je pre komerčné účely neprimerane nízka,
-	záujem, ktorý prejavila Prešovská univerzita v Prešove. 

Z formálneho hľadiska návrh vyhovuje stanoveným požiadavkám.

Bratislava 5.8.2002